মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
২০১৩ মহিলা ক্রিকেট বিশ্বকাপ
অস্ট্রেলিয়া, ইংল্যান্ড, স্বাগতিক দেশ ভারত এবং নিউজিল্যান্ড - এ চারটি দল বিশ্বকাপ প্রতিযোগিতায় ইতোমধ্যেই স্থান করে নিয়েছে। তাদের সাথে রয়েছে শ্রীলঙ্কা, দক্ষিণ আফ্রিকা, পাকিস্তান এবং ওয়েস্ট ইন্ডিজ মহিলা দল। দল চারটি বাংলাদেশে অনুষ্ঠিত ২০১১ সালের মহিলা ক্রিকেট বিশ্বকাপ বাছাইপর্ব থেকে বিশ্বকাপে অংশগ্রহণের জন্যে যোগ্যতা অর্জন করে। উক্ত দলগুলো ২০১২ সালের আইসিসি মহিলা বিশ্ব টুয়েন্টি২০ ক্রিকেট প্রতিযোগিতায় অংশ নিয়েছিল।